ROZHODNUTIE KOMISIE
z 12. júna 2008
ktorým sa mení a dopĺňa rozhodnutie 2005/56/ES, ktorým sa zriaďuje Výkonná agentúra pre vzdelávanie, audiovizuálny sektor a kultúru na riadenie činnosti Spoločenstva v oblasti vzdelávania, audiovizuálneho sektora a kultúry pri uplatňovaní nariadenia Rady (ES) č. 58/2003
(2008/629/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 58/2003 z 19. decembra 2002 o štatúte výkonných agentúr, ktorým majú byť zverené niektoré úlohy v rámci riadenia programov Spoločenstva (1), a najmä na jeho článok 3 ods. 1,
keďže:
(1)
V článku 4 ods. 1 rozhodnutia Komisie 2005/56/ES (2) sa Výkonná agentúra pre vzdelávanie, audiovizuálny sektor a kultúru (ďalej „agentúra“) poveruje riadením niektorých skupín programov Spoločenstva v oblasti vzdelávania, audiovizuálneho sektora a kultúry, predovšetkým riadením programu podpory Európskeho audiovizuálneho sektora MEDIA 2007 (2007 - 2013) ustanoveného rozhodnutím Európskeho parlamentu a Rady č. 1718/2006/ES (3), programu na podporu vývoja európskych audiovizuálnych diel MEDIA Plus - vývoj, distribúcia a propagácia (2001 - 2006) ustanoveného rozhodnutím Rady 2000/821/ES (4) a programu ďalšieho vzdelávania odborníkov európskeho audiovizuálneho programového priemyslu MEDIA - Vzdelávanie (2001 - 2006) ustanoveného rozhodnutím Európskeho parlamentu a Rady č. 163/2001/ES (5).
(2)
V zmysle článku 4 ods. 3 rozhodnutia 2005/56/ES môže Komisia po prijatí posudku Výboru pre Výkonné agentúry zveriť agentúre vykonávanie ďalších úloh rovnakej povahy v rámci programov Spoločenstva v oblasti vzdelávania, audiovizuálneho sektora a kultúry.
(3)
Mandát agentúry by mal taktiež pokrývať riadenie a ukončenie projektov v rámci programu ďalšieho vzdelávania odborníkov európskeho audiovizuálneho priemyslu v rámci programu MEDIA II - vzdelávanie (1996 - 2000) schváleného rozhodnutím Rady 95/564/ES (6); a programu podporujúceho vývoj a distribúciu európskych audiovizuálnych diel MEDIA II - vývoj a distribúcia (1996 - 2000) schváleného rozhodnutím Rady 95/563/ES (7).
(4)
Rozhodnutie 2005/56/ES by sa malo následne zmeniť a doplniť.
(5)
Ustanovenia uvedené v tomto rozhodnutí sú v súlade s posudkom Výboru pre Výkonné agentúry,
ROZHODLA TAKTO:
Jediný článok
Do článku 4 ods. 1 rozhodnutia 2005/56/ES sa dopĺňajú nasledujúce body 29 a 30:
„29.
program ďalšieho vzdelávania odborníkov európskeho audiovizuálneho priemyslu (MEDIA II - vzdelávanie) (1996 - 2000), ustanovený rozhodnutím Rady 95/564/ES (8);
30.
program podporujúci vývoj a distribúciu európskych audiovizuálnych diel (MEDIA II - vývoj a distribúcia) (1996 - 2000), ustanovený rozhodnutím Rady 95/563/ES (9).
V Bruseli 12. júna 2008